Christian Bale

Christian Charles Philip Bale (født 30. januar 1974) er en britisk skuespiller. Han er kjent for sine roller i Mio min Mio, Terminator Salvation, American Psycho, Solens rike, Batman Begins, The Dark Knight, The Dark Knight Rises, The Fighter og American Hustle.

Bale er kjent for sin mangfoldighet innen skuespilleryrket, samt at han har gått opp og ned i vekt til forskjellige roller (spesielt til filmene Maskinisten, en rolle han gikk ned 30 kilo for å spille, og Batman Begins, en rolle han la på seg 40 kilo for å spille).

Under Oscar 2011 fikk Bale Oscar for beste mannlige birolle for rollen som Dicky Eklund i The Fighter (2010). Han ble også nominert til en Oscar for beste mannlige hovedrolle i 2014 for sin rolle i American Hustle (2013).

 Tidlig liv 
Bale ble født i Haverfordwest i Pembrokeshire i Wales, og er yngst av fire barn. Han tilbragte barndommen i flere land, inkludert Storbritannia, Portugal og USA.Wills, Dominic. «Christian Bale Biography»    Tiscali.co.uk, besøkt 17. mai 2006. Selv om han ble født i Wales har han uttalt at han anser seg selv som engelskmann. 

I 1984 debuterte han på scenen i West End-stykket The Nerd, der han spilte mot Rowan Atkinson.Kamarauskas, K. «Christian Bale» Thespian Net, 1999, besøkt den 15. mai 2006.

 Karriere 
Bale hadde sin debut som filmskuespiller i rollen som Aleksej Nikolajevitsj, kronprins av Russland i TV-filmen Anastasia: The Mystery of Anna i 1986.

I 1987 spilte Bale i filmen Mio min mio etter Astrid Lindgrens bok, og samme år anbefalte Amy Irving Bale til sin ektemann, Steven Spielberg. Spielberg ga Bale hovedrollen i filmen Solens rike, da Bale var 13 år gammel. Han spilte her en britisk gutt som blir separert fra foreldrene sine og etter hvert havner i en japansk interneringsleir under andre verdenskrig. Bale mottok gode kritikker for sin rolle i filmen, samt den aller første prisen for «beste skuespillerprestasjon av en ung skuespiller» som ble delt ut av National Board of Review of Motion Pictures.

 Filmografi 
ÅrFilmRolleMerknader 2018 Vice Dick Cheney Mowgli Bagheera 2015 The Big Short Michael Burry Vant Critics' Choice Movie Award for beste mannlige skuespiller i en komedieVant Satellite Award for beste mannlige birolle i film 2014Exodus: Gods and Kings Moses Knight of Cups Rick 2013 American Hustle Irving Rosenfeld Nominert til Oscar for beste mannlige hovedrolleNominert til Golden Globe for beste mannlige hovedrolle i film Out of the Furnace Russell Baze 2012 The Dark Knight Rises Bruce Wayne / Batman 2011 The Flowers of War John Miller 2010 The Fighter Dicky Eklund Vant Oscar for beste mannlige birolleVant Golden Globe for beste mannlige birolle i film (drama) 2009 Terminator Salvation John Connor Public Enemies Melvin Purvis 2008 The Dark Knight Bruce Wayne / Batman 2007 3:10 to Yuma Dan Evans Gjeninnspilling av 3:10 to Yuma fra 1957 I'm Not There Jack Rollins/Pastor John 2006 The Prestige Alfred Borden Rescue Dawn Dieter Dengler 2005 The New World John Rolfe Harsh Times Jim Davis Debut som produsent Batman Begins Bruce Wayne / Batman 2004 Det levende slottet Howl/Hauru Stemme Maskinisten Trevor Reznik 2002 Equilibrium Cleric John Preston Ildens herskere Quinn Abercromby Laurel Canyon Sam 2001 Kaptein Corellis Mandolin Mandras 2000 Shaft Walter Wade jr. American Psycho Patrick Bateman 1999 Mary, Mother of Jesus Jesus fra Nasaret TV-film En midtsommernattsdrøm Demetrius 1998 All the Little Animals Bobby Platt Velvet Goldmine Arthur Stuart 1997 Metroland Chris 1996 Portrett av en dame  Edward Rosier The Secret Agent Stevie 1995 Pocahontas Thomas Stemme 1994 Små kvinner Laurie Prince of Jutland Amled 1993 De kalte seg Swing Kids Thomas Berger 1992 Newsies Jack «Cowboy» Kelly 1991 A Murder of Quality  Tim Perkins TV-film 1990 Treasure Island Jim Hawkins TV-film 1989 Henry V Falstaff’s Boy 1987 Solens rike Jim Graham Mio min mio Jum-Jum / Benke Heart of the Country Ben Harris miniserie 1986 Anastasia: The Mystery of Anna  Aleksej Nikolajevitsj, kronprins av Russland TV-film

 Referanser 

 Eksterne lenker 


 Christian Bale i the Open Directory Project

Kategori:Walisiske skuespillere
Kategori:Oscar-vinnere (birolle)
Kategori:Personer fra Pembrokeshire